﻿၂ ပ့းတရူး 2 Peter 1

1 Simon Peter, a servant and apostle of Jesus Christ, to those who have obtained a like precious faith with us in the righteousness of our God and Savior, Jesus Christ:
1 ယ့ၣ်ၡူးခရံာ် အခ့အပှၤ ဒီးအပှၤတၢ်မၢဖိ, ယၤ စီၤၡံမိၣ် ပ့းတရူး, ယစံးဘၣ် ပှၤလၢအန့ၢ်ဘၣ် တၢ်စူၢ်တၢ်နာ် လုၢ်ဒိၣ်ပှ့ၤဒိၣ် တမံၤဃီ ဒီးပှၤ, လၢယွၤ ဒီးပတၢ်အုၣ်က့ၤခီၣ်က့ၤ, ယ့ၣ်ၡူးခရံာ်, အတၢ်တီတၢ်လိၤ အပူၤန့ၣ်,

2 Grace to you and peace be multiplied in the knowledge of God and of Jesus our Lord,
2 မ်တၢ်ဘျုးတၢ်ဖှိၣ်, ဒီးတၢ်ဃူတၢ်ဖိး အါထီၣ် လၢသုဂီၢ်, လၢတၢ်သ့ၣ်ညါယွၤ, ဒီးပကစၢ် ယ့ၣ်ၡူးခရံာ် အပူၤန့ၣ် တက့ၢ်.

3 seeing that his divine power has granted to us all things that pertain to life and godliness, through the knowledge of him who called us by his own glory and virtue;
3 အဂ့ၢ်ဒ်အံၤ, မ့ၢ်လၢတၢ်သ့ၣ်ညါ ဘၣ်ဃးဒီး ပှၤလၢအကိးန့ၢ် ပှၤလၢအလၤကပီၤ, ဒီးအတၢ်ဂ့ၤတၢ်ဝါဒၣ်ဝဲ သတးဒီး, ယွၤအစိအကမီၤ ဟ့ၣ်လီၤလံ ပှၤလၢကယဲၢ်တၢ် ဘၣ်ဃးဒီး တၢ်မူ ဒီးတၢ်ယူးယီၣ်ယွၤ,

4 by which he has granted to us his precious and exceedingly great promises; that through these you may become partakers of the divine nature, having escaped from the corruption that is in the world by lust.
4 ဒီးဟ့ၣ်လီၤလံ စ့ၢ်ကီး ပှၤ လၢတၢ်စံးပာ် အဒိၣ်အမုၢ် ဒီးအလုၢ်ဒိၣ်ပှ့ၤဒိၣ်, ဒ်သိး သုကပူၤဖျဲး ဒီးတၢ်ဟးဂီၤ လၢအကဲထီၣ်ဝဲ လၢဟီၣ်ခိၣ်ချၢ လၢပသးကွံတၢ် အဃိ, ဒီးန့ၢ်ဃုာ် တၢ်အလုၢ်အလၢ် ဘၣ်ဃးဒီး ယွၤန့ၣ်လီၤ.

5 Yes, and for this very cause adding on your part all diligence, in your faith supply moral excellence; and in moral excellence, knowledge;
5 လၢတၢ်န့ၣ် အဃိစ့ၢ်ကီး, သုမၤတၢ် လၢကယဲၢ် တၢ်ဂုာ်မၤ ခဲလၢာ် သတးဒီး, လၢသုတၢ်နာ် အဖီခိၣ်, ပာ်ဖှိၣ် တၢ်ဂ့ၤတၢ်ဝါ, ဒီးလၢတၢ်ဂ့ၤတၢ်ဝါ အဖီခိၣ်, တၢ်သ့ၣ်ညါ,

6 and in knowledge, self-control; and in self-control patience; and in patience godliness;
6 ဒီးလၢတၢ်သ့ၣ်ညါ အဖီခိၣ်, တၢ်ကီၤပသး, ဒီးလၢတၢ်ကီၤပသး အဖီခိၣ်, တၢ်ဝံသးစူၤ ဒီးလၢတၢ်ဝံသးစူၤ အဖီခိၣ်, တၢ်ယူးယီၣ်ယွၤ,

7 and in godliness brotherly affection; and in brotherly affection, love.
7 ဒီးလၢ တၢ်ယူးယီၣ်ယွၤ အဖီခိၣ်, တၢ်အဲၣ်ပုၢ်အဲၣ်ဝဲၢ်, ဒီးလၢတၢ်အဲၣ်ပုၢ်အဲၣ်ဝဲၢ် အဖီခိၣ်, တၢ်အဲၣ်တၢ်ကွံ တက့ၢ်.

8 For if these things are yours and abound, they make you to be not idle nor unfruitful to the knowledge of our Lord Jesus Christ.
8 အဂ့ၢ်ဒ်အံၤ, တၢ်တဖၣ်န့ၣ်မ့ၢ် အိၣ်လၢသုပူၤ, ဒီးမ့ၢ်အါထီၣ်ဝဲဒီး, ကဒုးကဲထီၣ်သု လၢသုတမ့ၢ်ဘၣ် ပှၤအကၢၣ်အကျူ, ဒီးပှၤတသၣ်ထီၣ်ဘၣ် လၢတၢ်သ့ၣ်ညါ ပကစၢ် ယ့ၣ်ၡူးခရံာ် အဂ့ၢ်န့ၣ်ဘၣ်လီၤ.

9 For he who lacks these things is blind, seeing only what is near, having forgotten the cleansing from his old sins.
9 အဂ့ၢ်ဒ်အံၤ, ပှၤ လၢတၢ်န့ၣ်တဖၣ် တအိၣ်ဘၣ်န့ၣ်, မ့ၢ် ပှၤမဲာ်ဘျီၣ်, ဒီးတထံၣ်ဘၣ် တၢ်အယံၤဘၣ်, ဒီးသးပ့ၤနီၣ် လၢအဒိးကဆှီထီၣ်အသး လၢအတၢ်ဒဲးဘးလီၢ်လံၤန့ၣ်လီၤ.

10 Therefore, brothers, be more diligent to make your calling and election sure. For if you do these things, you will never stumble.
10 မၤသးဒ်န့ၣ်ဒီး, ဒီပုၢ်ဝဲၢ်သ့ၣ်ဧၢ, ကျဲးစၢး မၤဂၢၢ်မၤကျၢၤတၢ် ကိးန့ၢ် သု ဒီးတၢ်ဃုထၢသု, ဒိၣ်ဒၣ်တၢ်န့ၣ် တက့ၢ်. အဂ့ၢ်ဒ်အံၤ, သုမ့ၢ်မၤတၢ်တဖၣ်န့ၣ် ဒီး, သုတလီၤဃံၤလၢၤဘၣ် နီတခီၣ်ဘၣ်.

11 For thus you will be richly supplied with the entrance into the eternal Kingdom of our Lord and Savior, Jesus Christ.
11 အဂ့ၢ်ဒ်အံၤ, ဒ်န့ၣ်အသိး တၢ်ကကပာ်ဖှိၣ် ဒီးသု ထူးထူးတီၤတီၤ လၢတၢ်လဲၤနုာ်ဆူ တၢ်အုၣ်က့ၤခီၣ်က့ၤ, ပကစၢ် ယ့ၣ်ၡူးခရံာ် အဘီအမုၢ် အထူအယိာ် အပူၤလီၤ.

12 Therefore I will not be negligent to remind you of these things, though you know them, and are established in the present truth.
12 မ်ဒ်န့ၣ်ဒီး သုသ့ၣ်ညါတၢ်န့ၣ်တဖၣ်, ဒီးသုအိၣ်ဂၢၢ်ဆိးကျၢၤ လၢတၢ်မ့ၢ်တၢ်တီ လၢအအိၣ်ဒီး သုနာ်သက့ဒီး ယကဂုာ် ဒုးသ့ၣ်နီၣ်ထီၣ်သု လၢအဂ့ၢ်အကျိၤ, တဘိယူၢ်ဃီလီၤ.

13 I think it right, as long as I am in this tent, to stir you up by reminding you;
13 ဒီးယဆိကမိၣ် လၢယအိၣ်ဒံး လၢဒဲအံၤ အဖၢမုၢ်ဒီး, ယဂ့ၤထိၣ်ဂဲၤသု လၢတၢ်သ့ၣ်နီၣ်ထီၣ် အဂီၢ်လီၤ.

14 knowing that the putting off of my tent comes swiftly, even as our Lord Jesus Christ made clear to me.
14 ယသ့ၣ်ညါ လၢယဘၣ်ပာ်ကွံာ် ယဒဲအံၤ ချ့သဒံး, ဒ်ပကစၢ် ယ့ၣ်ၡူးခရံာ် ဒုးနဲၣ်ယၤ အသိးန့ၣ်လီၤ.

15 Yes, I will make every effort that you may always be able to remember these things even after my departure.
15 ဒီးယကကျဲးစၢးတၢ် ဒ်သိး ယက့ၤက့ၤ အလီၢ်ခံန့ၣ်, သုကသ့ၣ်နီၣ်ထီၣ် တၢ်တဖၣ်အံၤ တထံၣ်ဃီလီၤ.

16 For we did not follow cunningly devised fables, when we made known to you the power and coming of our Lord Jesus Christ, but we were eyewitnesses of his majesty.
16 အဂ့ၢ်ဒ်အံၤ, လၢပဒုးသ့ၣ်ညါသု လၢပကစၢ် ယ့ၣ်ၡူးခရံာ် အစိအကမီၤ, ဒီးအဟဲလီၤ အဂ့ၢ်အကျိၤန့ၣ်, ပတပိာ်ဘၣ်ပူကဲထီၣ် လၢတၢ်ကူၣ်တၢ်ဆးန့ၣ်ဘၣ်. မ့မ့ၢ် ပမ့ၢ် ပှၤလၢအထံၣ်ဘၣ် အစိအကမီၤ လၢပမဲာ်လီၤ.

17 For he received from God the Father honor and glory, when the voice came to him from the Majestic Glory, “ This is my beloved Son, in whom I am well pleased.”
17 အဂ့ၢ်ဒ်အံၤ, လၢတၢ်အကလုၢ် ဟဲ လၢတၢ်လၤကပီၤ ကပြုၢ်ကပြီၤ ဆူအအိၣ် ဒ်အံၤ, အအံၤမ့ၢ် ယဖိခွါ လၢယအဲၣ်, ဒီးဘၣ်ယသး လၢအီၤန့ၣ် ဒီး, မ့ၢ်အဒိးန့ၢ် တၢ်ပာ်ဒိၣ်ပာ်ထီ, ဒီးတၢ်လၤတၢ်ကပီၤ လၢပၢ်ယွၤန့ၣ်လီၤ.

18 We heard this voice come out of heaven when we were with him on the holy mountain.
18 ဒီး ဖဲပအိၣ်ဒီးအီၤ လၢကစၢၢ်စီဆှံ အလိၤ အဖၢမုၢ်ဒီး, ပနၢ်ဟူ တၢ်အကလုၢ်အံၤ လၢအဟဲလီၤ လၢမူခိၣ်လီၤ.

19 We have the more sure word of prophecy; and you do well that you heed it, as to a lamp shining in a dark place, until the day dawns, and the morning star arises in your hearts:
19 ဒီးပအိၣ်ဒီး ဝံ အကလုၢ် ဂၢၢ်န့ၢ်ကျၢၤန့ၢ်အလီၢ် တက့ၢ်, လၢသုဂ့ၤ ကွၢ်ထံအီၤ ဒ်မ့ၣ်အူဒၢ ကပီၤထီၣ် လၢတၢ်ခံးအလီၢ် အသိး တုၤလၢမုၢ်ဆ့ၣ်ထီၣ်, ဒီးဆၣ်တူၢ်ဂီၤ ထီၣ်ဘး လၢသုသးကံၢ်ပူၤန့ၣ်လီၤ.

20 knowing this first, that no prophecy of Scripture is of private interpretation.
20 သ့ၣ်ညါဆိ တၢ်အံၤ တက့ၢ်. လံာ်အကလုၢ် လၢဝံအကျိာ်န့ၣ်, တၢ်တဒုးအိၣ်ဖျါထီၣ် အခီပညီ ဖဲဒၣ်ပသးပလိၤ နီတထံၣ်ဘၣ်.

21 For no prophecy ever came by the will of man: but holy men of God spoke, being moved by the Holy Spirit.
21 အဂ့ၢ်ဒ်အံၤ, ဝံအကလုၢ် တဟဲဘၣ်ဝဲ လၢပျၢၤ ဖဲဒၣ် ပှၤကညီအသးဘၣ်. မ့ၢ်ဒ်သးစီဆှံ ဘိးထီၣ်အသး အသိးန့ၣ်, ယွၤအပှၤစီဆှံ ကတိၤတၢ်န့ၣ်လီၤ.

၂ ပ့းတရူး 2 Peter 2

1 But false prophets also arose among the people, as false teachers will also be among you, who will secretly bring in destructive heresies, denying even the Master who bought them, bringing on themselves swift destruction.
1 ဘၣ်ဆၣ်ဒီး ဝံအဘျၣ် အိၣ်ထီၣ် စ့ၢ်ကီး လၢပှၤဂီၢ်မုၢ် အကျါ, ဒ်သရၣ်အဘျၣ် ကအိၣ် စ့ၢ်ကီးဝဲ လၢသုကျါ အသိးန့ၣ်လီၤ. အဝဲသ့ၣ် ကဒုးနုာ်ခူသူၣ် တၢ်စုတလီၤဃုာ်ဘၣ်, ဘၣ်ဃးဒီး တၢ်ဟးဂီၤ, ဒီးကသမၢကွံာ် ကစၢ် လၢအပှ့ၤက့ၤအီၤ, ဒီးကထုးလီၤ တၢ်ဟးဂီၤ လၢအလိၤဒၣ်ဝဲ ချ့သဒံးလီၤ.

2 Many will follow their immoral ways, and as a result, the way of the truth will be maligned.
2 ဒီးပှၤအါဂၤ ကပိာ်ထွဲ အတၢ်ကလုာ်ကလိၤ အခံ, ဒီးလၢအဝဲသ့ၣ် အဃိ, တၢ်မ့ၢ်တၢ်တီအကျဲ ကဘၣ် တၢ်ဒုၣ်ဒွဲၣ်အီၤလီၤ.

3 In covetousness they will exploit you with deceptive words: whose sentence now from of old doesn’t linger, and their destruction will not slumber.
3 ဒီးလၢတၢ်ပံာ်တၢ်ကီ အပူၤ ကမၤလဲာ်မၤကၤသု လၢတၢ်ကတိၤလီတၢ်လီၤ. အတၢ်စံၣ်ညီၣ်ဃၣ် လၢပျၢၤလံၤလံၤ, တအိၣ်ကတီၢ်ဘၣ်, ဒီးအတၢ်ဟးဂီၤ တမံသပ့ၤဘၣ်.

4 For if God didn’t spare angels when they sinned, but cast them down to Tartarus, and committed them to pits of darkness, to be reserved for judgment;
4 အဂ့ၢ်ဒ်အံၤ, ကလူး လၢအမၤ တၢ်ဒဲးဘးတဖၣ်န့ၣ်, ယွၤ မ့ၢ်တသးလီဘၣ်အီၤဘၣ်, ဒီးမ့ၢ်တ့ၢ်လီၤအီၤဆူ လရာ်ပူၤ, ဒီးဟ့ၣ်လီၤအီၤ လၢတၢ်ခံး အတၢ်စၢဃာ် အပူၤ, လၢတၢ်စံၣ်ညီၣ်ဃၣ် အဂီၢ်,

5 and didn’t spare the ancient world, but preserved Noah with seven others, a preacher of righteousness, when he brought a flood on the world of the ungodly;
5 ဒီးမ့ၢ်တသးလီဘၣ် ဟီၣ်ခိၣ် လီၢ်လံၤ, ဒီးဒုးလုၣ်ဘၢ ပှၤတယူးတယီၣ်ဘၣ်ယွၤ အဟီၣ်ခိၣ်လၢထံ, ဒီးအံးက့ၤကွၢ်က့ၤ ပှၤဃိးဂၤတဂၤ စီၤနိအၤ, လၢအစံၣ်တဲၤတဲလီၤ တၢ်တီတၢ်လိၤ အကလုၢ်,

6 and turning the cities of Sodom and Gomorrah into ashes, condemned them to destruction, having made them an example to those who would live ungodly;
6 ဒီးမ့ၢ် ဒုးကဲထီၣ် ဝ့ၢ်စဒိၣ်, ဒီးဝ့ၢ်ဂမိရၤ လၢဖၣ်ဆါ, ဒီးစံၣ်ညီၣ်ဃၣ်အီၤ လၢတၢ်ဟးဂီၤ, ဒီးပာ်အီၤ လၢတၢ်အဒိအတဲာ် လၢပှၤ လၢအကမၤ တၢ်တယူးတယီၣ်ဘၣ်ယွၤ လၢခံ အဂီၢ်.

7 and delivered righteous Lot, who was very distressed by the lustful life of the wicked
7 ဒီးမ့ၢ်ထုးထီၣ်ကွံာ် ပှၤတီပှၤလိၤ စီၤလိာ်, လၢအသူၣ်ကိၢ်အသးဂီၤ လၢပှၤတၢ်ဒဲးဘးဖိ အတၢ်ဖံးတၢ်မၤ ဘၣ်အၢ အဃိ,

8 (for that righteous man dwelling among them, was tormented in his righteous soul from day to day with seeing and hearing lawless deeds):
8 (အဂ့ၢ်ဒ်အံၤ, ပှၤတီပှၤလိၤ တဂၤန့ၣ် အိၣ်ဝဲဆိးဝဲ လၢအဝဲသ့ၣ် အကျါ, ဒီးထံၣ်တၢ်, ဒီး နၢ်ဟူတၢ် သတးဒီး, အသူၣ်တီအသးလိၤ ဘၣ် တၢ်မၤတံာ်တာ် ကိးမုၢ်နံၤ လၢအဝဲသ့ၣ် အတၢ်မၤတတီတလိၤဘၣ် အဃိ) ဒီး,

9 the Lord knows how to deliver the godly out of temptation and to keep the unrighteous under punishment for the day of judgment;
9 မ့ၢ်မး ယွၤ သ့ၣ်ညါ ထုးထီၣ်ကွံာ် ပှၤယူးယီၣ်ယွၤ လၢတၢ်လ့ပစီ အပူၤ, ဒီးသ့ၣ်ညါဟံးဃာ် ပှၤတတီတလိၤဘၣ် လၢတၢ်ဒဲးဘး အဖီလာ် တုၤလၢ မုၢ်စံၣ်ညီၣ်အနံၤန့ၣ်လီၤ.

10 but chiefly those who walk after the flesh in the lust of defilement, and despise authority. Daring, self-willed, they are not afraid to speak evil of dignitaries;
10 ဒီးလီၤဆီဒၣ်တၢ် ပှၤလၢအပိာ် တၢ်ဖံးတၢ်ညၣ်အခံ, ဒီးလဲၤ လၢအတၢ်ကလုာ်ကလိၤ အပူၤ, ဒီးမၤတရီတပါ ပဒိၣ်ပပှၢ်န့ၣ်လီၤ. ပှၤတဖၣ်န့ၣ်မ့ၢ် ပှၤအဒူ, ဒီးမၤ ဖဲအသးအလိၤဒၣ်ဝဲလီၤ. ဒီးဒုၣ်ဒွဲၣ် တၢ်အစိအကမီၤတဖၣ်န့ၣ် တပျံၤဘၣ်ဝဲဘၣ်.

11 whereas angels, though greater in might and power, don’t bring a railing judgment against them before the Lord.
11 မ့မ့ၢ်ကလူးတဖၣ် လၢအဂံၢ်အဘါ ဒီးအစိအကမီၤ ဒိၣ်န့ၢ် အဝဲသ့ၣ် နာ်သက့ဒီး, တပာ် တၢ်ကမၣ်ဒုၣ်ဒွဲၣ် လၢအလိၤ လၢယွၤအမဲာ်ညါဘၣ်.

12 But these, as unreasoning creatures, born natural animals to be taken and destroyed, speaking evil in matters about which they are ignorant, will in their destroying surely be destroyed,
12 မ့မ့ၢ် အဝဲသ့ၣ်တဖၣ်န့ၣ် ဒ်ဆၣ်ဖိကီၢ်ဖိနီၢ်နီၢ် လၢအသူၣ်တဖးသးတဖးဘၣ်, ကဲထီၣ် လၢတၢ်ကဖီၣ်န့ၢ်အီၤ, ဒီးမၤသံအီၤ အဂီၢ် အသိးန့ၣ်, ပှၤတဖၣ်အံၤ ဒုၣ်ဒွဲၣ်တၢ် လၢအတသ့ၣ်ညါဘၣ်တဖၣ်န့ၣ်, ဒီးကဟးဂီၤမး လၢအကစၢ်ဒၣ်ဝဲ အတၢ်ဟးဂီၤ အပူၤ,

13 receiving the wages of unrighteousness; people who count it pleasure to revel in the daytime, spots and blemishes, reveling in their deceit while they feast with you;
13 ဒီးကဒိးဘၣ် တၢ်တတီတလိၤဘၣ် အဘူးအလဲလီၤ. တၢ်အီၣ်လုၣ်ကိ လၢမုၢ်ဆါခီန့ၣ်, ပာ်ဝဲ လၢအတၢ်မုာ်တၢ်လၤ, ဒီးမ့ၢ်တၢ်မဲၣ်သူမဲၣ်ဂီၤ ဒီးတၢ်သံၣ်သူမီၢ်ကျာ်, ဒီးပှၤမုာ်လၤတၢ် လၢအတၢ်လီတၢ်ဝ့ၤဒၣ်ဝဲ အပူၤ, ဖဲအအီၣ်မုာ်အီလၤအသး ဒီးသုအဖၢ မုၢ်န့ၣ်လီၤ.

14 having eyes full of adultery, and who can’t cease from sin; enticing unsettled souls; having a heart trained in greed; children of cursing;
14 အိၣ်ဒီး အမဲာ် ပှဲၤဝဲဒီး ပှၤအဲၣ်ဘၢဝၤ, ဒီးဆိတ့ၢ် လၢတၢ်ဒဲးဘး တသ့ဘၣ်, ကတိၤလွဲန့ၢ် ပှၤလၢအသး တဂၢၢ်တကျၢၤဘၣ်, အိၣ်ဒီး အသးညီနုၢ် လၢတၢ်သးကွံတၢ်, တၢ်ဆိၣ်အၢအဖိ,

15 forsaking the right way, they went astray, having followed the way of Balaam the son of Beor, who loved the wages of wrongdoing;
15 ပှၤလဲၤသဒၣ်ကွံာ် ကျဲအလိၤ, ဒီးဟးကမၣ်ဝ့ၤဝီၤဝဲ, ဒီးပိာ်က့ၤ ပှၤလၢအအဲၣ်ဒိး တၢ်တတီတလိၤဘၣ် အဘူးအလဲ, စီၤဘဧိၢ် အဖိခွါ စီၤဘံးလၣ် အကျဲ,

16 but he was rebuked for his own disobedience. A mute donkey spoke with a man’s voice and stopped the madness of the prophet.
16 ဘၣ်ဆၣ်ဒီး အဝဲဒၣ် ဘၣ် တၢ်ဒူအလိၤ လၢအတၢ်ကမၣ်ဒၣ်ဝဲ အဃိလီၤ. အဂ့ၢ်ဒ်အံၤ, ကသ့ၣ်ယီၤ တအုၣ်တဒု, ကတိၤဝဲ လၢပှၤကညီ အကျိာ်, ဒီးတြီဃာ်ဝံ အတၢ်ပျုၢ်တၢ်တြိးလီၤ.

17 These are wells without water, clouds driven by a storm; for whom the blackness of darkness has been reserved forever.
17 အဝဲသ့ၣ်တဖၣ်န့ၣ်, မ့ၢ်ထံပူၤ လၢထံ တအိၣ်ဘၣ်, ဘှ့ၣ် လၢကလံၤမုၢ် အူဒံကွံာ်အီၤ, ဒီးတၢ်ခံး အတၢ်သူ အထူအယိာ် အိၣ်ပာ် လၢအဂီၢ်လီၤ.

18 For, uttering great swelling words of emptiness, they entice in the lusts of the flesh, by licentiousness, those who are indeed escaping from those who live in error;
18 အဂ့ၢ်ဒ်အံၤ, ကတိၤလုကတိၤမဲ ကလီကလီ လၢတၢ်ဖံးတၢ်ညၣ် အသးကွံတၢ်, ဒီး တၢ်ကလုာ်ကလိၤအပူၤ, သတးဒီး လွဲန့ၢ် ပှၤလၢအဘူးဒီး ကပူၤဖျဲး ဒီးပှၤအိၣ်လၢတၢ်ကမၣ်အပူၤန့ၣ်လီၤ.

19 promising them liberty, while they themselves are bondservants of corruption; for a man is brought into bondage by whoever overcomes him.
19 စံးပာ် အီၤလၢတၢ်ထူၣ်ဖျဲး အဖၢမုၢ်ဒီး, အကစၢ်ဒၣ်ဝဲမ့ၢ် တၢ်အုၣ်သံကျၣ်သံ အကုၢ်အပှၤလီၤ. အဂ့ၢ်ဒ်အံၤ, ပှၤမ့ၢ်ဘၣ် တၢ်မၤနၢၤအီၤ လၢတၢ်တမံၤမံၤဒီး, မ့ၢ်အဒိးမၢကုၢ်အသး လၢအီၤလီၤ.

20 For if, after they have escaped the defilement of the world through the knowledge of the Lord and Savior Jesus Christ, they are again entangled in it and overcome, the last state has become worse for them than the first.
20 အဂ့ၢ်ဒ်အံၤ, ပှၤလၢအပူၤဖျဲးကွံာ်ဟီၣ်ခိၣ် အတၢ်ဘၣ်အၢ, လၢတၢ်သ့ၣ်ညါ ပှၤအုၣ်က့ၤခီၣ်က့ၤတၢ် ပကစၢ် ယ့ၣ်ၡူးခရံာ် အဃိန့ၣ်, မ့ၢ်ဘၣ် တၢ်သဘံၣ်ဘုၣ်ကဒီး လၢတၢ်တဖၣ်န့ၣ်, ဒီးတၢ်မၤနၢၤအီၤ ဒီး, အကတၢၢ်ကနးန့ၢ် အခီၣ်ထံး တက့ၢ်လီၤ.

21 For it would be better for them not to have known the way of righteousness, than, after knowing it, to turn back from the holy commandment delivered to them.
21 အဂ့ၢ်ဒ်အံၤ, မ့ၢ်တသ့ၣ်ညါဘၣ် တၢ်တီတၢ်လိၤအကျဲဘၣ်ဒီး, ဂ့ၤန့ၢ် အသ့ၣ်ညါ ဝံၤဒီး, ညိကွံာ် တၢ်မၤလိာ်စီဆှံ လၢတၢ်ဟ့ၣ်လီၤအီၤန့ၣ် တက့ၢ်လီၤ.

22 But it has happened to them according to the true proverb, “ The dog turns to his own vomit again,” and “the sow that has washed to wallowing in the mire.”
22 ဒီးတၢ်ကတိၤဒိ လၢအမ့ၢ် အမ့ၢ်အတီ တမံၤန့ၣ် ဘၣ်လံအီၤလံ, ထွံၣ်ကဒါက့ၤ အသးဆူ အတၢ်ဘှိးဒၣ်ဝဲ အအိၣ်, [ကတိၤ.၂၆း၁၁], ဒီးထိးမိၢ် လၢအဒိးသ့စီအသး ဝံၤဒီး ကဒါဃီၤ အသးဆူ အလီၢ် ကလိာ် လၢကပံာ်ကျါန့ၣ်လီၤ.

၂ ပ့းတရူး 2 Peter 3

1 This is now, beloved, the second letter that I have written to you; and in both of them I stir up your sincere mind by reminding you;
1 ပှၤ လၢတၢ်အဲၣ်အီၤသ့ၣ်ဧၢ, ခဲကနံၣ်အံၤ, လံာ်ဟ့ၣ်ယုၢ် ပှဲၤထီၣ် ခံဘ့ၣ်တဘ့ၣ်အံၤ, ယကွဲးန့ၢ်သုလီၤ. လၢခံဘ့ၣ်လိာ် အပူၤန့ၣ်, ယထိၣ်ဂဲၤ သုသးစီဆှံ လၢတၢ်သ့ၣ်နီၣ်ထီၣ်က့ၤတၢ် အဂီၢ်,

2 that you should remember the words which were spoken before by the holy prophets, and the commandments of us, the apostles of the Lord and Savior:
2 ဒ်သိး သုကသ့ၣ်နီၣ်ထီၣ်က့ၤ ဝံစီဆှံ အတၢ်ကတိၤ လၢအကတိၤပာ်ဝဲ, ဒီးပှၤအုၣ်က့ၤခီၣ်က့ၤတၢ် ပကစၢ် အတၢ်မၤလိာ် လၢပှၤတၢ်မၢဖိတဖၣ် အစုပူၤ လီၤ.

3 knowing this first, that in the last days mockers will come, walking after their own lusts,
3 သ့ၣ်ညါဆိ တၢ်အံၤ တက့ၢ်, လၢမုၢ်နံၤတဖၣ် အကတၢၢ်န့ၣ်, ပှၤဒုၣ်ဒွဲၣ်တၢ် ကဟဲ လၢတၢ်ဒုၣ်ဒွဲၣ် အပူၤ, ဒီး ကလဲၤ ဖဲအတၢ်ကလုာ်ကလိၤဒၣ်ဝဲ အသိး,

4 and saying, “ Where is the promise of his coming? For, from the day that the fathers fell asleep, all things continue as they were from the beginning of the creation.”
4 ဒီးကစံး, တၢ်စံးပာ် လၢအဝဲဒၣ် ကဟဲန့ၣ်မ့ၢ် အအိၣ်ဖဲလဲၣ်. အဂ့ၢ်ဒ်အံၤ, ပၢ်တဖၣ် မံသပ့ၤ အလီၢ်ခံန့ၣ်, တၢ်ခဲလၢာ် အိၣ်ဒၣ်တၢ် ဒ်တၢ်တ့ လၢအခီၣ်ထံးလံၤလံၤ အသိးန့ၣ်လီၤ.

5 For this they willfully forget, that there were heavens from of old, and an earth formed out of water and amid water, by the word of God;
5 အဂ့ၢ်ဒ်အံၤ, မူခိၣ် အိၣ်ဝဲဆိးဝဲ လၢပျၢၤလၢသီ, ဒီးဟီၣ်ခိၣ် အိၣ်ထီၣ် လၢထံကျါ, ဒီးလၢထံ အဃိ, လၢယွၤအကလုၢ်န့ၣ်, အဝဲသ့ၣ် ဘၣ်အသး လၢအတသ့ၣ်ညါဘၣ် တကူၢ်သ့ၣ်လီၤ.

6 by which means the world that then was, being overflowed with water, perished.
6 လၢအဃိ, ဟီၣ်ခိၣ် လၢအအိၣ်ဝဲ လၢအကတီၢ် ဖဲန့ၣ်, တၢ်လုၣ်ဘၢအီၤ လၢထံသတးဒီး, ဟးဂီၤဝဲလီၤ.

7 But the heavens that now are, and the earth, by the same word have been stored up for fire, being reserved against the day of judgment and destruction of ungodly men.
7 မ့မ့ၢ် မူခိၣ် ဒီးဟီၣ်ခိၣ် ခဲကနံၣ်အံၤ, အဝဲဒၣ် အကလုၢ် ပာ်အီၤ လၢမ့ၣ်အူ အဂီၢ်, ဖဲမုၢ်စံၣ်ညီၣ်အနံၤ, ဒီးပှၤတယူးယီၣ်ဘၣ်ယွၤဘၣ် ကတုၤ တၢ်ဟးဂီၤ အကတီၢ်န့ၣ်လီၤ.

8 But don’t forget this one thing, beloved, that one day is with the Lord as a thousand years, and a thousand years as one day.
8 ဘၣ်ဆၣ်ဒီး ပှၤ လၢတၢ်အဲၣ်အီၤသ့ၣ်ဧၢ, တၢ်အံၤတမံၤန့ၣ် သးပ့ၤနီၣ် သုဝဲ တဂ့ၤ, လၢကစၢ် အမဲာ်ညါန့ၣ်, မုၢ်တနံၤ မၤအသး ဒ်နံၣ် တကထိ အသိး, ဒီးနံၣ် တကထိ မၤအသး ဒ်မုၢ်တနံၤ အသိးန့ၣ်လီၤ.

9 The Lord is not slow concerning his promise, as some count slowness; but is patient with us, not wishing that any should perish, but that all should come to repentance.
9 ကစၢ် တမၤယံာ်မၤနီၢ်တၢ် လၢအတၢ်စံးပာ် အဂ့ၢ်အကျိၤ, ဒ်ပှၤကညီ တနီၤနီၤ ပာ်တၢ် မၤယံာ်မၤနီၢ် အသိးန့ၣ်ဘၣ်. မ့မ့ၢ် မ့ၢ်အဝံသးစူၤ သုဃဲးဃဲးလီၤ. အဂ့ၢ်ဒ်အံၤ, တဘၣ်ဘၣ်အသး လၢပှၤကတုၤ လၢတၢ်ဟးဂူာ်ဟးဂီၤ နီတဂၤဘၣ်. မ့ၢ်လၢပှၤခဲလၢာ် ကန့ၢ်ဘၣ် တၢ်ပီၢ်ယၢ်လီၤက့ၤအသးလီၤ.

10 But the day of the Lord will come as a thief in the night; in which the heavens will pass away with a great noise, and the elements will be dissolved with fervent heat, and the earth and the works that are in it will be burned up.
10 မ့မ့ၢ်ကစၢ် အမုၢ်နံၤတနံၤန့ၣ်, ကဟဲ ဒ်တၢ်ဘျၣ်အသိးလီၤ. ဒီးလၢအပူၤန့ၣ်, မူခိၣ်တဖၣ် ကဒံကွံာ်ဒံဖျိး လၢတၢ်သီၣ်ဖးဒိၣ်, ဒီးတၢ်အမိၢ်ပှၢ်တဖၣ် ကကဲၤထီၣ်, ဒီးကဒံကွံာ်ဝဲ, ဒီးဟီၣ်ခိၣ် ဒီးတၢ်မၤတဖၣ် လၢအပူၤန့ၣ်, မ့ၣ်အူ ကအီၣ်ကွံာ်ဝဲလီၤ.

11 Therefore since all these things will be destroyed like this, what kind of people ought you to be in holy living and godliness,
11 မၤသးဒ်န့ၣ်ဒီး, တၢ်တဖၣ်န့ၣ် ကဒံကွံာ် ခဲလၢာ် သတးဒီး,

12 looking for and earnestly desiring the coming of the day of God, which will cause the burning heavens to be dissolved, and the elements will melt with fervent heat?
12 လၢတၢ်ကွၢ်လၢ် ဒီးတၢ်ဆၢ သပှၢ်ပှၢ် ယွၤအမုၢ်နံၤ ကဟဲဝဲ, ဖဲမူခိၣ် ကကဲၤထီၣ် ဒီးပူၤကွံာ်, ဒီးတၢ်အမိၢ်ပှၢ်တဖၣ် ကပှံၢ်လီၤ လၢတၢ်ကိၢ်န့ၣ်,

13 But, according to his promise, we look for new heavens and a new earth, in which righteousness dwells.
13 လၢတၢ်ဖံးတၢ်မၤစီဆှံ အပူၤ ဒီးလၢတၢ်ယူးယီၣ်ယွၤ အပူၤ သုဂ့ၤကဲထီၣ် လၢပှၤဒ်လဲၣ် တကလုာ်လဲၣ်. ဘၣ်ဆၣ်ဒီး, ဒ်အတၢ်စံးပာ် အသိးန့ၣ်, ပကွၢ်လၢ် မူခိၣ်အသီ, ဒီးဟီၣ်ခိၣ်အသီ, ဖဲတၢ်တီတၢ်လိၤ အိၣ်ဝဲဆိးဝဲ လၢအပူၤန့ၣ်လီၤ.

14 Therefore, beloved, seeing that you look for these things, be diligent to be found in peace, without blemish and blameless in his sight.
14 မၤသးဒ်န့ၣ်ဒီး, ပှၤ လၢတၢ်အဲၣ်အီၤသ့ၣ်ဧၢ, မ့ၢ်သုကွၢ်လၢ် တၢ်တဖၣ်န့ၣ် အကျဲဒီး, ကျဲးစၢး လၢအကထံၣ်န့ၢ်သု လၢသုတမဲၣ်သူတမဲၣ်ဂီၤဘၣ်, ဒီးတသံၣ်သူတမီၢ်ကျာ်ဘၣ် လၢတၢ်ဃူတၢ်ဖိး အပူၤ တက့ၢ်.

15 Regard the patience of our Lord as salvation; even as our beloved brother Paul also, according to the wisdom given to him, wrote to you;
15 ဒီးပာ် ပကစၢ် အတၢ်ဝံသးစူၤ လၢတၢ်အုၣ်က့ၤခီၣ်က့ၤ တက့ၢ်. ဒ်ပဒီပုၢ်ဝဲၢ် သးဘိ စီၤပီလူး ကွဲးန့ၢ် စ့ၢ်ကီး သု ဒ်တၢ်ကူၣ်သ့ကူၣ်ဘၣ် လၢတၢ်ဟ့ၣ်လီၤအီၤ အသိးန့ၣ်လီၤ.

16 as also in all of his letters, speaking in them of these things. In those, there are some things that are hard to understand, which the ignorant and unsettled twist, as they also do to the other Scriptures, to their own destruction.
16 ဒ်အကတိၤတၢ် လၢအလံာ်ကွဲး ခဲလၢာ် လၢအကတိၤတၢ် လၢအပူၤ လၢတၢ်တဖၣ်အံၤ အဂ့ၢ်စ့ၢ်ကီး အသိးလီၤ. လၢအဝဲန့ၣ် အပူၤ တၢ်တနီၤနီၤ ပှၤနၢ်ပၢၢ်ကီ, ဒီးပှၤတသ့ဘၣ်လံာ် ဒီးပှၤတဂၢၢ်တကျၢၤဘၣ်တဖၣ်န့ၣ်, ဘိးကဒါဝဲ, ဒ်တၢ်ကွဲးအသး အဂၤတဖၣ် အသိး စ့ၢ်ကီး, လၢအကစၢ်ဒၣ်ဝဲ အတၢ်ဟးဂီၤ အဂီၢ်လီၤ.

17 You therefore, beloved, knowing these things beforehand, beware, lest being carried away with the error of the wicked, you fall from your own steadfastness.
17 မၤသးဒ်န့ၣ်ဒီး, ပှၤ လၢတၢ်အဲၣ်အီၤ သုဝဲသ့ၣ်ဧၢ, မ့ၢ်သု သ့ၣ်ညါပာ် သတးဒီး, ပလီၢ်သုသး ဒ်သိး တၢ်သုတကလံာ်န့ၢ်သု လၢပှၤတတီတလိၤဘၣ် အတၢ်လီတၢ်ဝ့ၤ တဂ့ၤ, ဒ်သိး သုသုတလီၤတဲာ်ကွံာ် လၢသုတၢ်ဂၢၢ်တၢ်ကျၢၤဒၣ်သုဝဲန့ၣ် တဂ့ၤ.

18 But grow in the grace and knowledge of our Lord and Savior Jesus Christ. To him be the glory both now and forever. Amen.
18 မ့မ့ၢ်ဒိၣ်ထီၣ်သုဝဲ လၢတၢ်ဘျုးတၢ်ဖှိၣ်, ဒီးလၢတၢ်သ့ၣ်ညါ တၢ်အုၣ်က့ၤခီၣ်က့ၤပှၤ ပကစၢ် ယ့ၣ်ၡူးခရံာ် အပူၤန့ၣ် တက့ၢ်. တုၤအံၤဆူညါ, မ်တၢ်လၤကပီၤ အိၣ်ဒီးအီၤ လီၤစိၤလီၤထီ တက့ၢ်. အၤမ့ၣ်.